Өскемен қаласы әкімдігінің «Мүмкіндіктері шектеулі балаларға арналған «Алтын Дән» балабақша» КММ

**Ашық сабақ**

**Тақырыбы:** «Мамандықтың бәрі жақсы!»

 **Дайындаған**: КалибековаАлтынай

Іс – тәжірибе жүргізуші: Байрахметова Н.Е

 **Өскемен қаласы**

**2019 жыл**

**Мамандықтың бәрі жақсы!**

Білім беру саласы: Таным
Тақырыбы: **«Мамандықтың бәрі жақсы!»**
Мақсаттары:
**1. Білімділік**: Балаларға күнделікті кезігетін мамандық иелері туралы мағлұмат беру, мамандықтарға деген қызығушылықтарын арттыру.
Сюжетті - рөлді ойындарды пайдалану арқылы әр мамандықтың қыр - сырын ашу.
«Мен өскенде кім боламын?» деген сұраққа жауап алу арқылы балалардың ой - қиялдарын дамыту.
**2. Дамытушылық:** Сурет бойынша әңгіме құрастыруға, жұмбақ шешуге, ойлау, сөйлеу қабілетін дамыту.
**3. Тәрбиелік**: Балалардың қызығушылықтарын арттыру, үлкендердің еңбегін бағалап, құрметтеуге тәрбиелеу.
**Әдіс - тәсілдері**: Әңгімелеу, түсіндіру, жұмбақ жасыру, сергіту сәті, дидактикалық ойын, ғажайып сәт.
Сөздік жұмыс: Мамандық - профессия
Көрнекіліктер: тақырыптың суреттері, мамандық иелерінің құралдары мен киімдері, ойынға қажетті суреттер,

Балалар шеңберге тұрып, «Күн» атты шаттық шеңберін жасап, бір - біріне жылы лебіздерін білдіреді.

- Балалар, сендер аяздан қорқасыңдар ма?
- Далаға шыққанда тоңасыңдар ма?
Егер тоңатын болсаңдар, қане қолымызды жылытайықшы (үрлеу әдісі)
- Қане, жылындық па?
Жылынып, болсақ, бір сәт өзімізді сыртта, таза ауада тұрғандай елестетейік.
- Балалар айналаның бәрі қандай?
- Қардың түсі қандай?
- Ауа - райы қандай?
- Мұның бәрі қай мезгілде болады?
Балалар, бүгінгі ашық оқу іс - әрекетіміздің тақырыбы «Мамандықтың бәрі жақсы» деп аталады.
Біз бүгін мамандық иелері туралы өтеміз.
Барлық мамандар өмірде өте қажет екен. Балалар сендер балабақшада күнде қандай мамандық иелерімен
кездесесіңдер?

- Балалар біреу есік қағатын сияқты?
(Почташы келеді де, хат пен чемодан әкеледі)
Почташы беріп кеткен хат бойынша жұмбақ жасырайын:
Мектептің жүрегі,
Білімнің тірегі.
(Мұғалім)
- Өте жақсы, олай болса бүгін бізде Айсұлу мұғалім болады.
Жақсы оқып сабақты
Білім алып толамын
Бөбектерді оқытар
Мен мұғалім боламын!

- Рахмет. Сиқырлы қалам не дейді екен? Енді келесі жұмбақты жасырайын:
Сауықтырар сырқатты,
Жылы үнмен тіл қатты. (Дәрігер)
- Өте жақсы, Айсұлтан бізде дәрігер болады.
Кішкене әлі баламын,
Таудай болар талабым.
Ақ халатты абзал жан,
Мен дәрігер боламын.
- Балалар қанеки 1 - 2 бала шығып, дәрігеріміз Айсұлтаннан ем қабылдайық.
- Рахмет. Сиқырлы қалам қандай мақал айтады екен?
Тағы жұмбақ:
Тікті әсем киімді,
Дүкенге әкеп ілінді.
(Тігінші)
Тігінші қызымыз Айзерені шақырайық:
Өрнектетіп, сәндетіп
Тігістерін бүгетін
Тігінші болам мен ертең.
Киім - кешек тігетін!
- Балалар мен Айзереге өзімнің бет орамалымды тіктіргім келіп тұр.(Айзере тігін машинасымен іс тігіп балаларға көрсетеді)
- Біздің балаларымыз қандай өнерлі. Келесі жұмбақ:
Тыныштығын Отанның,
Күзететін адам кім?
(Солдат)
Біздің арамызда ел қорғаны болам деп Алихан отыр екен. Олай болса Алиханды шақырайық:

Бір, екі, үш
Бойға жинап күш
Шынығамын таңертең
Ағалардай Отанға
Солдат болам мен ертең!
- Қанеки 2 - 3 ұл ортаға шығып Алиханның бұйрығын орындап, болашақта сарбаз болатынымызды дәлелдейік. Сиқырлы қаламның мақалы.

- Ал балалар соңғы жұмбақ:
Қалпағы ақ қарасаң,
Дәрiгер емес, бiрақ ол.
Дәм мәзiрiн қаласаң,
Алға ұсынып тұрады ол. (Аспаз)
- Біздің бүгінгі аспазымыз Қырмызы:
Дәмді тамақ пісіріп
Өнерлі бала боламын
Халқым сүйген ардақты
Мен аспазшы боламын.
- Қанеки тағы 2 бала шығып біздің аспазымыздың қолынан дәм татайық.
- Рахмет. Балалар мың бұралған биші де бір мамандық иесі екен. Олай болса біз де бойымызды сергітіп биші болып, би билейік.

**Сергіту сәті:** (өлең қосып билету, жаттығу жасау)

**Дидактикалық ойын:** «Мамандық иелерінің құралдары»
**Шарты:** Әр мамандық иесіне тән құралды тауып, орналастыру.
- Балалар бағанадан бері сендер көптеген мамандық иелерінің еңбегімен таныстыңдар. Енді өздерің де өскенде кім болғыларың келетінін айтатын кез келді. Сендердің кім болғыларын келетіндігін мен мына сиқырлы қаламмен жазып алам да, «Арман гүліне» іліп қоямыз.
Балалардың жауаптары тыңдалады.
Әсемпаз болма әрнеге
Өнерпаз болсаң, арқалан,
Сенде бір - кірпіш дүниеге
Кетігін тап та бар қалан!
Балалар осындай мамандық иесі болу үшін білімді, тәрбиелі болып ер жетуіміз керек.

**Қортынды:**
Балалар бүгін біз не туралы өттік?
Қандай мамандық иелерімен таныстық?
Балаларды мақтап - мадақтау.

**Күтілетін нәтиже:**
Білу керек: Қыс мезгілі мен ауа - райы белгілерін ажырата білуі керек.
Болу керек: Әр түрлі мамандық иелері туралы мағлұматы болуы керек.
Істей білу керек: «Мен өскенде кім боламын?» деген сұраққа жауап бере білуі керек.

Өскемен қаласы әкімдігінің «Мүмкіндіктері шектеулі балаларға арналған «Алтын Дән» балабақша» КММ

 **Ашық сабақ**

**Тақырыбы:** «Жол жүру ережесін сақтайық!»

 **Дайындаған**: Калибекова Алтынай

Іс – тәжірибе жүргізуші: Байрахметова Н.Е

**Өскемен қаласы**

**2019 жыл**

 **Бөлімі**: Сөйлеуді дамыту
 **Тақырыбы**: «Жол жүру ережесін сақтайық.»
 **Мақсаты:** Бағдаршам және жолда жүру ережелері туралы түсініктерін одан әрі кеңейту. Жаяу жүргіншілер жолы, жол жиегіндегі жол , жол қиылысы, медециналық көмек пункті белгілерімен таныстыру. Көлік ішінде басқаларға кедергі жасамай тәртіп сақтауға тәрбиелеу.
**Көрнекіліктер:** бағдаршам, жұмбақтар сөзінен слайд.
**Әдіс-тәсілдері**: сөздік, көрнекілік,ойын.
Бигивалді компанет: бағдаршам-светофор

**Себепті қызығушылығын ояту кезеңі.**
Шаттық шеңберіне тұрғызу.
 Алдымыздан кезіккен
 Көп танысты көреміз,
 Бәріне де ізетпен,
 Иіліп сәлем береміз
(Балалар шаттық шеңберін құрып, өлең жолдарын айтады.)

 Жұмбақ жасырады.
 Сөйлеуді ол білмейді
 Бірақ тоқта, жүр дейді.
 -Бұл не екен балалар?
-Балалар, қалай ойлайсыңдар, бағдаршам не үшін керек?
-Бағдаршамның неше көзі бар?Қандай.
-Бағдаршамның көздерінің қызметін айтып беріңдерші. Қандай көзі жанғанда тоқтаймыз.
-Жарайсыңдар, балалар, бағдаршам туралы біледі екенсіңдер, енді жол белгілері туралы әңгімелесеміз.
-Сендер таңертен балабақшаға келгенде немесе ата-аналарыңмен қыдырып жүргенде қандай жолмен жүресіңдер?
-Неліктен жол жиегіндегі жолмен жүреміз.
- -Балалар, мына жолдың арғы бетіне өту үшін не істейміз?
-Дұрыс айтасыңдар, балалар.
 Балалар мен сендерді үш топқа бөліп тапсырмалар берем орындаймыз ба?
 Ендеше сенднр мынадай үш топ атымен атаймын.
 Қызылдар, Сарылар, Жасылдар деп үш топқа бөлінеміз.
Әр топқа бөлек тапсырма.
Бірінші тапсырма Қызылдарға
Жолдардан қалай өтеміз ?
Екінші тапсырма Сарыларға
Бағдаршамның түстерін атап шық?
Үшінші тапсырма Жасылдарға
Көлік жүргізетін адамды кім деп атаймыз?

 Жарайсыңдар балалар.
Енді жұмбақ шешеміз, мұқият болыңыздар
*Қызылдарға жұмбақ*

Көзін ашып жұмады.Бағыт сілтеп тұрады. (Бағдаршам)
*Сарылырға жұмбақ*

Ала таяқ ұстаған,Жол тәртібін нұсқаған.Өміріңді күзеткен,Ысқырығы күшті адам. (жол полициясы)
*Жасылдарға жұмбақ*

Көше бойлап аяңдайды,Адам тасып аялайды. (Автобус)Сергіту сәті.
Бірінші топқа бағдаршамды жапсырту. Екінші топқа бағдаршам көздерін құрастырту. Үшінші топқа бағдаршамды бояту.

-Бағдаршам.
-Машиналар бір-бірімен соқтығысып қалмас үшін.
-Адамдардың жолдан өтуі үшін.
-Бағдаршамның үш көзі бар. Олар: қызыл, сары, жасыл.
-Бағдаршамның қызыл көзі жанса тоқтаймыз, сары көзі жанса дайындаламыз, жасыл көзі жанғанда жүреміз.
-Жол жиегіндегі жолмен жүреміз.
-Машиналарға кедергі жасамас үшін.

 Оқу қызметінің бақылау кезеңі.
Тәрбиеші балалардан бүгінгі оқу қызыметінен алған әсерлерін, көңіл күйлерін, немен айналысқандарын, не үйренгендерін сұрайды.
Оқу қызметінен алған әсерлерін айта отырып, көңіл күйлерін айтады.

(Смайлик арқылы)

**Күтілетін нәтиже:**
Баланың білуі: жаяу жүргіншілер жолы, бағдаршам қызыметін.
Баланың жасай алуы: жаяу жүрген кезде бағдаршамға және белгілерге қарау керектігін; жаяу жүргіншілер жолы, жол жиегіндегі жол тәртіп сақтауды.
Баланың меңгеруі: жол белгілері, басқаларға кедергі жасамай тәртіп сақтауды үйрету.